Edraičiai

Edraičiai,Malviško parapijos upės ir gyvenvietės, Mažosios Lietuvos enciklopedija. Nuoroda tikrinta 2020-09-24. Ederkiemiai (, nuo 1938 m. Edern, nuo 1946 m. Podlipkovas, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į pietvakarius nuo Pilkalnio, 16 km į šiaurės rytus nuo Gumbinės.

 Istorija 
dešinėje|miniatiūra|260px|Edraičių kaimo bendruomenė 1936 m.

Minimi nuo XVI a. Ederatzen, Ederkeimen, Ederkem, Ederkemen, Edratschen, Ederckehmen pavadinimais, nuo XVIII a. – Ederkehmen.Dietrich Lange, Geographisches Ortsregister Ostpreußen (2005): Edern (vok.). Nuoroda tikrinta 2020-09-24. 1736 m. kaime gyveno 2 vokiečių ir 9 lietuvių šeimos.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 276. Hartungsche Verlags-Druckerei, Königsberg 1879 (vok.) 1785 m. buvo karališkasis valstiečių kaimas su 25 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 33. Karaliaučius ir Leipcigas, 1785 (vok.). 1821 m. – mišrusis kaimas su 120 gyventojų.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 1 (A – F), p. 319. Kümmel, Halle, 1821 (vok.) 1854 m. Edraičiuose buvo 19 gyvenamųjų pastatų ir 135 gyventojai. Eduard Messow, Topographisch-statistisches Handbuch des Preussischen Staats, T. 1 (A – K), p. 173. Baensch, Magdeburgas, 1854 (vok.) 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai. 

Kaime vyko Pirmojo pasaulinio karo mūšiai, yra išlikusios žuvusių vokiečių ir rusų kareivių kapinės (Kaliningrado srities vietinės reikšmės kultūros paveldo paminklas).Захоронение 365 русских и 65 немецких воинов, Prussia39.ru. Nuoroda tikrinta 2020-09-25. Tarpukariu kaimo centre buvo nedidelė dvaro sodyba, keletas sodybų driekėsi palei Malviško–Kėkštų vieškelį, kitos buvo išbarstytos po visą kaimo teritoriją. Kaimo vakariniame pakraštyje tekėjo Eimenys.

Po Antrojo pasaulinio karo ar vėliau sovietmečiu kaimas išnyko. Nuo 2008 m. jo teritorijos šiaurinė dalis priklauso Krasnoznamensko rajono Vesnovo kaimo gyvenvietei, pietinė – Gusevo rajono Kubanovkos kaimo gyvenvietei.

 Gyventojai 	

 Šaltiniai 

Kategorija:Panaikintos Gusevo rajono gyvenvietės
Kategorija:Pilkalnio apskrities gyvenvietės